paragraph_text: Atlasi sadrže karte i tlocrtne ili perspektivne prikaze gradova (utvrda) područja od Jadranskoga mora do Transilvanije, koji danas pripadaju Austriji, Sloveniji, Hrvatskoj, Bosni i Hercegovini, Mađarskoj, Slovačkoj, Rumunjskoj i Ukrajini. Najveći broj crteža prikazuje mađarske i hrvatske gradove. Od hrvatskih gradova to su prikazi Zagreba, Rijeke, Otočca, Dabra, Senja, Brinja, Ličke Jesenice, Drežnik-Grada, Siska, Zrina, Hrastelnice, Velikog Gradca, Gradeca, Zrinskog Topolovca, Križevaca, Koprivnice, Đurđevca i Cirkvene. Atlasi su bez naslova i nisu datirani. Svaki od pet navedenih atlasa nema isti broj listova, kao ni isti broj tlocrtnih ili perspektivnih prikaza gradova.